Egy óra múlva itt vagyok
2024-09-29 18:00 - 20:30 (Europe/Paris) | Nyitra megye
Sokatok számára már ismerős lehet a Pódium Színház, hiszen évről évre ellátogatnak hozzánk egy-egy remek darabbal.
Ez idén sem lesz másképp, ugyanis egy újabb fergeteges előadással készülnek bemutatkozni „Egy óra múlva itt vagyok” címmel, melyben Harsányi Gábor mellett Bednai Natáliát, valamint Zsiga Lászlót is láthatja a közönség.
Na de, hogy mi is történik pontosan az előadásban, arra a nézők is egy órát várhatnak.
Szenesember, Rézrúd, Jelenetek egy házasságból, Válásom története…
Ezek mellett természetesen örökzöld slágerek is elhangzanak: Köszönöm, hogy imádott, Legyen a Horváth kertben Budán, Egy csók és már semmi…
De, hogy Tombor Bözse mit keres ott, azt egyelőre senki nem tudja…

TVRTKO a Föld körül
2024-10-01 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Vujity Tvrtko új estje rengeteg kalanddal, hatalmas optimizmussal és motivációval, valamint a legyőzhetetlenség erejével. Egy világgá ment riporter elképesztő élete és történetei, amelyekkel szeretné jobbá tenni mindenki életét! A Túl minden határon-est méltó folytatása a Föld minden pontjáról most Önökhöz érkezik!
A kiegészítő jegy bármelyik belépőjeggyel együtt megvásárolható, mellyel – Tvrtko évek óta nagy sikernek örvendő – gyermekkönyvtár és egyéb karitatív munkáját segíted. A jótékony kezdeményezés támogatóinak Tvrtko a rendezvény helyszínén, az előadást követően egy exkluzív, névre szóló ajándékot ad majd át.
Jegyek: https://ticket.adamis.sk/esemenyek/tvrtko-a-fold-korul/
Jegyár: 15 EUR
Támogatói kiegészítő jegy: +10 EUR

Made in Hungária
2024-10-20 18:00 - 20:00 | Nyitra megye
Fenyő-Tasnádi: MADE IN HUNGÁRIA (musical)
Leírás:
A Fenyő Miklós életét feldolgozó nagysikerű színházi darab közismert slágereivel, szellemes párbeszédeivel igazi legenda. Éppúgy, mint az előadásban megjelenő Hungária együttes. Hatvanas évek, rock and roll, utcabál… Több nem is kell a sikerhez, vagy igen? A Magyarock Dalszínház legnagyobb sikerű bemutatója, mely azóta is töretlen siker. Kiváló szórakozás lehet minden korosztály, de főleg a felnőttek számára.
Főbb szerepekben:
Ondrik János, Mészáros Tamás/Krncan Milan, Vizeli Csaba/Ladiszlajdesz Péter, Budai Márton Zoltán/Vank Richárd, Szabó Dávid, Gieler Csaba/Pethő Marcell, P.Petőcz András, Kuczmann Ágnes, Enyingi Zsófia, Másikné Vizeli Anita/Végh Edina, Kósa Zsolt, Papp Csaba…
Közreműködik a Magyarock Dalszínház társulata.

Helyszín: AA VMK Gúta
Időpont: 2024. október 20. (vasárnap) 18:00
Jegyár: 16,-EUR
Jegyek: https://ticket.adamis.sk/esemenyek/made-in-hungaria/
Jegyvásárlásra online a ticket.adamis.sk oldalon, személyesen pedig a VMK épületében van lehetőség minden hétköznap 8:00 és 16:00 óra között.

Lennék valakié – Ady szimfonikusokkal
2024-10-23 19:00 - 20:00 | AA VMK, Templom tér 4, Gúta, Nyitra megye, 94603, Szlovákia
Folytatódik az „Ady turné”
2024-ban Dunaszerdahelyen, Gútán és Füleken láthatja a közönség a nagysikerű koncertet.
Az előadás egyedülálló, szimfonikus mű még nem készült Ady Endre verseire. A szólistákat a színpadon a 45 tagú Dunamente szimfonikus zenekar kíséri, a Szlovák nemzeti színház operájának zenészei, dr.Cseh Tamás vezényletével. Egy igazi nemzetközi koprodukció, hiszen a zenészek szlovákok, magyarok, oroszok, ukránok, Horváth Loretta Győrből, Mórocz Virág, Tóth Károly és Szebellai Dániel pedig hazai tehetséges fiatal művészeink, a zeneszerző pedig Ady földije a Partiumból, a Margittai Pető Zoltán. Fontos szempont volt számunkra, hogy fiatal hazai tehetséges művészeket kérjünk fel, és nekik teremtsük meg a lehetőséget a bemutatkozásra egy ilyen nagylélegzetvételű produkcióban.
A koncert tisztelgés Ady Endre költészete előtt, ami ma is ugyanolyan aktuális, mint száz évvel ezelőtt. Ugyanúgy szeretünk, ugyanúgy gyűlölünk, szenvedünk és örülünk. Ady Endre költészetének egyik fő irányvonala az Istenkeresés, a hazatalálás kérdése. Végig vezet minket a születéstől, a szenvedélyek hullámzásain át, a szenvedéseken keresztül egészen a halálig.
És hogy jön ide a zene? A legegyszerűbb válasz erre, hogy a zene benne van, van, aki hallja, és van, aki nem. Ám, amint megszólal, mindenki érzi és érti. Mert Univerzális. Mint egy mondóka, egy mantra, amit nagyanyánk dúdolt elalvás előtt, ami megnyugtat, ami hazavezet. A koncert egy igazi lélekutazás, ami a születéstől, a katarzison át a csend felé vezet.
A koncertek időpontjai:
Dunaszerdahely, Csaplárkult VMK- Október 7.
Gúta, Adamis Anna VMK- Október 23.
Füleki VMK – November 6
Beharangozó: https://www.youtube.com/watch?v=dvEjcLVSOzA…
Jegyár: 10,- EUR
Jegyek kaphatók ONLINE: https://ticket.adamis.sk/esemenyek/lennek-valakie-ady-szimfonikusokkal/, illetve személyesen a VMK épületében minden hétköznap 8:00 és 16:00 óra között!

Dombóvári István - humorista önálló estje
2024-10-25 18:00 - 20:00 | AA VMK, Templom tér 4, Gúta, Nyitra megye, 94603, Szlovákia
Dombóvári István önálló estje Gútán.
Az előadás időtartama kb. 80 perc (szünet nélkül).
Jegyár: 13,- EUR
Jegyek kaphatók ONLINE: https://ticket.adamis.sk/esemenyek/dombovari-istvan-humorista-onallo-estje/, illetve személyesen a VMK épületében minden hétköznap 8:00 és 16:00 óra között!

Agatha Christie - A váratlan vendég
2024-11-17 17:00 - 19:00 | AA VMK, Templom tér 4, Gúta, Nyitra megye, 94603, Szlovákia
Az ablak mögött sűrű köd gomolyog.
A szoba sötétbe burkolózik.
A feleség a fotelben ül.
Pár másodperc múlva közeledő autó hangját halljuk, fényszórója végigpásztáz a szobán, az autó az árokba hajt.
A sofőr az idegen házba igyekszik…
Ugye mindenkivel előfordult már, hogy váratlan vendége érkezett ?
Valljuk be, a bejelentés nélkül érkezők okozhatnak némi kellemetlenséget, kiváltképp, ha rejtélyes gyilkosság történt a nappaliban.
Az előadás hossza kb. 2×55 perc, két felvonás közt szünettel, melyben a színészek egy kis játékra is meginvitálják a közönséget.
Mindenkinek lehetősége lesz megtippelni az elkövetőt.
A helyesen tippelők között 3 üveg pezsgőt sorsolnak ki.
Helyszín: Adamis Anna VMK, Gúta
Dátum: 2024. november 17., 17:00 (vasárnap)
Jegyár: 10,-€
Jegyek megvásárolhatóak online a ticket.adamis.sk oldalon https://ticket.adamis.sk/esemenyek/agatha-christie-a-varatlan-vendeg/, valamint személyesen minden hétköznap 8:00-tól 16:00-ig a VMK épületében!

ÚRI MURI
2024-11-24 17:00 - 19:00 | AA VMK, Templom tér 4, Gúta, Nyitra megye, 94603, Szlovákia
A KOMÁROMI JÓKAI SZÍNHÁZ előadása
Szakmáry Zoltánnak 300 holdja van az Alföld homokos pusztaságában.Hozzá megannyi terve, hogyan lehetne a megmaradt családi birtokot virágzó mintagazdasággá változtatni. Van felesége, három szép gyereke, de az asszonnyal jó ideje elhidegültek egymástól. A büszke, nyakas Rhédey Eszter nem tud lelkesedni a téli dinnyéért, a homoki szőlőért, a hibrid malacokért, csak a kudarcok sorát és az egyre halmozódó adósságot látja. Attól pedig különösen retteg, hogy férje újabb váltók aláírására kényszeríti.
Amikor megmakacsolja magát, Szakmáry Zoltán lába alatt meginog a talaj. Kivonul a tanyára az úri cimborákkal mulatni és Rozikát, a kis béreslányt ölelni.
Az Úri muri 1928-ban jelent meg először könyvalakban. Ezzel párhuzamosan már műsorára is tűzte a Vígszínház, a végét azonban átíratta, happy endre változtatta a szerzővel. (Vígjáték hét képben – állt a Somlay Artúr, Simonyi Mária és Somogyi Erzsi nevével fémjelzett ősbemutató plakátján.) „Na,hálistennek, most aztán végleg megbukott a darab” – írta néhány nappal a premier után Móricz, aki úgy látta, a kikényszerített beavatkozás operettet csinált a művéből. 1942-ben aztán újra elővette és eredeti elgondolása szellemében formálta át a színpadi változatot: Szakhmáry Zoltán története csak tűzben érhet véget.
SZAKHMÁRY ZOLTÁN – Viktor Szabó
RHÉDEY ESZTER – Gubík Ági a.h.
SZABÓ ROZIKA – Katona Eszter a.h
CSÖRGHEÖ CSULI – Tamás Gál (Jászai Mari-díjas)
ZSELLYEY BALOGH ÁBEL – Attila Mokos (Nosiťel ceny Jászai Mari)
BORBÍRÓ BENCE – Horányi László a.h.
LEKENCZEI MUKI – Stefan Olasz
KISMÉRNÖK – Attila Matusek
BITÓ LACI – Béhr Márton
MÁKOS BÁCSI – Rancsó Dezső a.h./ Fabó Tibor
GOSZTONYI BANDI/ 3. CSUGARI – Dániel Szebellai
PARRAGH/ 2. CSUGARI – Bernáth Tamás
KUDORA/ 1. CSUGARI – Tibor Skronka
LUKÁCS – László Nagy
LEFKOVITS – Klinga Péter a.h.
ASSZONYOK – Holocsy Katalin, Latóczky Katalin, Leczkési Dóra, Farkas Júlia a.h., Ádámka Krisztina
ZOLTÁNKA – Apostol Áron a.h./ Naňo Konrád a.h.
ESZTERKE – Berta Natálie a.h./ Vörösházi Hanna a.h.
ZENEKAR – Lakatos Áron a.h., Domonkos Balázs a.h.,Langschadl Dávid a.h.
SCÉNA, KOSTÝMY – Vereczkei Rita a.h.
DRAMATURGIA – Tucsni András a.h.
INSPICIENT – László Nagy
KOREOGRÁFIABlaskó Bori a.h.
ZENEI VEZETŐ – Lakatos Róbert a.h.

ŠEPKÁR – Dóra Leczkési
ASISTENTKA RÉŽIE – Edita Balaskóová
REŽISÉR – Bagó Bertalan a.h.

Jegyár: 15 €
Jegyek online: https://www.ticketportal.sk/event/URI-MURI?idp=201406#modalVyberPocetMiest20
Jegyek megvásárolhatóak személyesen is minden hétköznap 8:00-tól 16:00-ig a VMK épületében!
Helyszín: Adamis Anna VMK, Gúta
Dátum: 2024. november 24., 17:00 (vasárnap)

Böjte Csaba
2024-11-27 18:00 - 20:00 | AA VMK, Templom tér 4, Gúta, Nyitra megye, 94603, Szlovákia
Böjte Csaba – ferences rendi szerzetes, a Dévai Szent Ferenc Alapítvány alapítója.
Csaba testvér – ahogyan mindenki szólítja – prédikációiban, könyveiben a szeretet erejét hangsúlyozza. Vélekedése szerint a szeretet az élet legfontosabb feladata, amely a cselekvésben mutatkozik meg.
A belépés ingyenes, de regisztrációhoz kötött! Regisztrálni lehet a https://ticket.adamis.sk/esemenyek/bojte-csaba/ oldalon vagy a VMK épületében reggel 8:00 – tól délután 16:00 – ig.
A kihelyezett becsületkasszával a Dévai Szent Ferenc Alapítványt támogathatja.
Minden kedves érdeklődőt szeretettel várnak a szervezők!

KIÉGÉS helyett ÚJ KIHÍVÁSOK!
2024-11-28 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
KIÉGÉS helyett ÚJ KIHÍVÁSOK! Dr. Csernus Imre estje

Dr. Csernus szerint érdemes új kihívásokba belevágni, valamint minden napra úgy tekinteni, mintha az lenne az utolsó. A kiégést jelentősen befolyásolja, hogy az illető hisz-e abban, amit csinál. Amennyiben igen, akkor megszületik a hitelesség, ha azonban nem, bármennyi energiát beletehet, nem lesz meg a vágyott kisugárzás. A pszichiáter állítja, a mai világban a kiegyensúlyozott élethez nem csupán a racionális intelligenciát, de az érzelmi intelligenciát is érdemes fejleszteni. Aki pedig megfelelően ötvözi a pihenést és a munkát, és szívvel-lélekkel végzi a teendőit, nem fog a kiégéstől szenvedni!
Helyszín: Adamis Anna VMK, Gúta
Dátum: 2024. november 28., 19:00 (csütörtök)
Jegyár: 13,-€
Jegyek megvásárolhatóak online a ticket.adamis.sk oldalon, valamint személyesen minden hétköznap 8:00-tól 16:00-ig a VMK épületében!

Magyar Művészetért Díjrendszer 48. felvidéki Díjátadó Gála
2024-12-07 16:00 - 18:00 | AA VMK, Templom tér 4, Gúta, Nyitra megye, 94603, Szlovákia
MEGHÍVÓ – ÉS A 14 Díjazott
Meghívjuk a Magyar Művészetért Díjrendszer 48. felvidéki Díjátadó Gálájára
Gúta 2024. dec. 7. 16.00, Adamis Anna Városi Művelődési Központ
Első felvonás
1. Megnyitó: Csáky Pál és Gubcsi Lajos
2. Nyitány: Pelsőczy László
-Krasznahorka büszke vára – gitárkísérettel
-Boldizsár Miklós: Ezredforduló című drámájából István fohásza
3. Gútai művészek seregszemléje a színpadon
SZÜNET
Második felvonás – A díjak átadása – A díjazottak
A Magyar Művészetért Díj
-Pelsőczy László színművész, Budapest
Széchényi Ferenc-emlékdíj
-Albert Sándor, a Selye János Egyetem alapító rektora, Kassa
Országunkért-emlékdíj
-László Béla professzor, a nyitrai egyetem egykori dékánja, Szentgyörgy
-Vermes István Koppány, lovasíjász világbajnok – Gúta, Csörgő-puszta
A Színész Díj
-Gál Tamás színész, a Jókai Színház igazgatója. Komárom
Ex Libris Díj
-Bata Hajnalka népdalénekes, Nyíregyháza
-Halász Béla polgármester, Gúta
-Gáspár Monika és a Librettó szerkesztősége, Budapest
-Jópásztor Alapítvány, Komárom, Dr. Farkas Zsolt lelkiatya, elnök
-Lépes Lóránt, a felvidéki Mária Rádió vezetője, Komárom
-Mács József író posztumusz–Mács Ildikó, Felvidék Ház szakmai igazgató, Miskolc,
-Paulisz Boldizsár vállalkozó posztumusz, Alsóbodok
-Peczár Károly, az Esterházy János Polgári Társulás elnöke, Érsekújvár
-Szabó Ilona operaénekes, igazgatónő, Gúta
Finálé
„Legyen világosság!” címmel Mécs László felvidéki papköltő verseiből Pregitzer Fruzsina színésznő és Bata Hajnalka népdalénekes összeállítása, különös tekintettel az Adventre.
Szeretettel várjuk Tisztelt Vendégeinket.
Gubcsi Lajos PhD, A Magyar Művészetért Díjrendszer elnöke

A belépés ingyenes, de regisztrációhoz kötött: https://ticket.adamis.sk/esemenyek/magyar-muveszetert-dijrendszer-48-felvideki-dijatado-gala/

Martin McDonagh – Otthol
2024-12-10 18:00 - 20:00 | AA VMK, Templom tér 4, Gúta, Nyitra megye, 94603, Szlovákia
Rendező / Režisér: Rédli Károly
Fordította/Prekladal : Csikmák Kati

Lápon, ebben az elképzelt faluban mocsok van és munkanélküliség, gyilkosságok, öngyilkosságok, szegénység, éhínség és angyalok röpködnek a fejünk fölött. Ez az otthonunk…
Szereplők/ Účinkujúci:
Guba Feri – Tóth Károly
Guba János – Béhr Márton
Eötvös atya – Rancsó Dezső
Kicsi – Katona Eszter

December 10., 18:00 Adamis Anna VMK, Gúta
Jegyek elérhetőek online https://www.ticketportal.sk/event/Otthol?idpartner=928&fbclid=IwY2xjawGzwdhleHRuA2FlbQIxMQABHWoNrTRJ5L2T0DE3fiyxOtdA2QZcl-4q0kmQCK8i595-pYrhbmVF8RIrNA_aem_ARM7ihdEJUmOcCA4fMpikA

Várhegyi Gábor - Adventi koncert
2024-12-14 18:00 - 20:00 | Nyitra megye
Adventi koncert és zenés est Várhegyi Gáborral.
A 2 órás koncert alatt megszólalnak a legszebb karácsonyi dalok mellett Zámbó, Máté és Szécsi legszebb dalai is.
Időpont: 2024. december 14., 18:00
Helyszín: Adamis Anna VMK színházterme
Jegyárak
Early Bird: 10,-€
Elővételben: 11,-€
Helyszínen: 13,-€
Jegyek megvásárolhatók ONLINE az alábbi linkre kattintva https://oneticket.hu/events/varhegyi-gabor-adventi-koncert-guta-2024-12-14 , valamint személyesen a VMK épületében minden hétköznap 8:00 és 16:00 óra között.

A MAGYAR KULTÚRA NAPJA
2025-01-17 18:00 - 21:00 | Nyitra megye
A magyarság kialakulása és vándorlása a legújabb kutatási eredmények tükrében.
18:00 Bíró András Zsolt – antropológus kutató (Magyar Természettudományi Múzeum) a Kurultáj – Magyar Törzsi Gyűlés főszervezője, a Magyar-Turán Alapítvány elnöke előadása
20:00 “Őrzöm a lángot”- Fábián Zoltán zenekaros lemezbemutató koncertje
A belépés ingyenes, de regisztrációhoz kötött. Regisztrálni a https://ticket.adamis.sk/esemenyek/a-magyar-kultura-napja/ oldalon lehet.

MÁTÉ PÉTER - EMLÉKEST
2025-02-15 19:00 - 21:00 | Nyitra megye
Máté Péter, a páratlan tehetségű magyar énekes, zeneszerző, zongorista, aki csodálatra méltó repertoárt hagyott maga után, közel 150 dal szerzője és előadója volt!
A legendás előadó dalai most egy emlékest keretén belül csendülnek fel! Ezek a melódiák most is minden korosztályban nagy népszerűségnek örvendenek, gyönyörű, szívhez szóló énekhangja halhatatlanná tette őt, és a magyar könnyűzenei élet ikonikus alakjává emelték!
Máté Péter dalait énekli: Tabáni István – Fonogram díjas magyar énekes, dalszerző
Belépőjegy : 15 Euro
Jegyek megvásárolhatók ONLINE https://ticket.adamis.sk/esemenyek/mate-peter-emlekest/ oldalán, valamint személyesen is a VMK épületében minden hétköznap 8:00 és 16:00 óra között.
Helyszín: VMK Gúta 2025.febr.15.

Zenés Est – Zámbó Jimmy legismertebb dalai
2025-03-02 17:00 - 18:30 | AA VMK, Templom tér 4, Gúta, Nyitra megye, 94603, Szlovákia
Válogatás Zámbó Jimmy legismertebb dalaiból, retró slágerek Várhegyi Gábor előadásában.
Vendég : Lengyel Attila
Sztárvendég: Zámbó Árpy
2025. március 2. (vasárnap) 17:00
Jegyár: 15 €
Jegyek online https://ticket.adamis.sk/esemenyek/zenes-est-zambo-jimmy-legismertebb-dalai/, vagy a VMK épületében minden hétköznap 8:00-tól 16:00-ig.

Tavaszi Gála
2025-03-23 18:00 - 20:00 | Nyitra megye
Tavaszi Gála a legnagyobb magyar slágerekkel.
Idén is szeretettel várunk minden kedves érdeklődőt egy fergeteges gálaestre.
Fellépnek: Csonka András és Soltész Rezső
Jegyek megvásárolhatóak ONLINE https://ticket.adamis.sk/esemenyek/tavaszi-gala/
vagy pedig személyesen hétköznaponként a VMK épületében 8:00 és 16:00 óra között.
Belépő: 16,-EUR

ERNELLÁÉK FARKASÉKNÁL
2025-04-30 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Jegyár: Elővételben 11,- EUR
Helyszínen 13,- EUR
Online jegyek elérhetőek április 30. 12:00-ig https://ticket.adamis.sk/esemenyek/ernellaek-farkaseknal/, illetve személyesen a VMK épületében minden hétköznap 8:00 és 16:00 óra között.
Az előadás előtt helyszíni jegyvásárlásra is lesz lehetőség.
Helyezzük el először is ezt a szöveget. Naturalisztikus, szokták erre mondani, és valóban, valósághű, ismerős és jól megszokott ez a nyelv. Nem véletlen a műből készült film: ezek a mondatok nem akarnak világot teremteni maguk köré, nem nyitnak meg mélységeket, egyszerűen csak kijönnek aszereplők száján. Épp annyik, amennyik, és ez erényük: egy-egy szófordulat, szórend már hallatja a mondat dallamát, többük egymásutánja egy veszekedés fel-le hullámzását. És amikor már a sokadik zavarba ejtő pillanat történik meg a szemem láttára, szégyen fog el, hogy kilesem mások titkát. És ezért a színész mellett, legalább fele-fele arányban, a szöveg a felelős. Miként a nyelv, a helyzetek is otthonosan ismerősek. Életközepi válság, társadalmi szét- és leszakadás, a család, mint a létezés normatív műfajának kérlelhetetlen abszurditása. A gyereknevelés tanácstalansága és csődje. Élet a viszonylagos jólétben és kapaszkodás a legalább elviselhető minimumba. A párok is kapaszkodnak egymásba, de olyan szorosan, hogy felsebzi egyik a másikat. De mindezt drámázás és pátosz nélkül,tárgyszerűen, iróniával és humorral. Csoportkép egy generációról, akinek mindene megvan a boldogsághoz, de mégsem tud boldog lenni. Ismerős az egész. A gyerekkönyv-címektől a párkapcsolati játszmákon át a nagy élethazugságokig. Ismerős, mert a saját bőrömön tapasztalom, és mégha nem így lenne, akkor is ismerősnek érezném, ugyanúgy látnám magam előtt a szoba parkettáját szőnyeggel, vagy a natúr hajópadlót és a kerámia járólapot. A szöveg nem érzékeltet teret, viszont érzékelteti a közelséget, a bevonódást. Négy jó szerep. Az emberi gyarlóság széles spektrumát felmutató négy szerep: hazugságok, csalások és csalódások. Erős színészi feladatok: nemcsak a jellemhibák, hanem a közelség, a nézők közelsége, a nézők között játszás bátor vállalása. Ha így tud lenni, esély van rá, hogy magunkra ismerjünk, mint nézők, zavarunkban nevessünk, de szeressük ezt a szűk másfél órát, hogy megmutatta, ilyenek vagyunk.
Forgács Péter gondolatai a műről
Az előadás a Kisebbségi Kulturális Alap támogatásával készült.

ADAMIS ANNA VMK ÜNNEPÉLYES ÁTADÁSA
2026-02-08 17:00 - 20:00 | AA VMK, Templom tér 4, Gúta, Nyitra megye, 94603, Szlovákia
Szeretettel meghívjuk Önöket az Adamis Anna Városi Művelődési Központ ünnepélyes átadására, amelyre 2026. február 8.-án, 17:00 órától kerül sor.
Eme monumentális felújítás az intézmény történetében páratlan eseményt takar.
A megújult épület nem csupán külsőleg és részben belső tereiben született újjá, hanem küldetésében is! Ismét teret ad a kultúrának, hagyományoknak és az értékteremtő találkozásoknak.
Az ünnepi alkalmat köszöntőbeszédek és a Csillagfényes Áriák ünnepi gálaműsora teszi teljessé, amely méltó módon jelzi egy új korszak kezdetét a város kulturális életében.
A rendezvényen való részvétel ingyenes, ugyanakkor előzetes regisztrációhoz kötött.
A belépéshez 0 eurós helyjegy kiváltása szükséges.
Regisztrálni a https://ticket.adamis.sk/esemenyek/adamis-anna-vmk-unnepelyes-atadasa/ weboldalon lehet.
Felhívjuk kedves figyelmüket, hogy az első hét sor a meghívott vendégek számára lesz fenntartva!
Mindenkit szeretettel várunk!
Srdečne Vás pozývame na slávnostné odovzdanie zrekonštruovanej budovy Mestského kultúrneho strediska Anny Adamis, ktoré sa uskutoční 8. februára 2026 o 17.00 hodine.
V živote inštitúcie táto monumentálna prestavba predstavuje ojedinelý míľnik.
Vynovená budova sa znovuzrodila nielen zvonka a čiastočne zvnútra, ale zvonuzrodí aj vo svojom poslaní. Opäť poskytne priestor kultúre, tradícíám a hodnotným stretnutiam.
Táto veľkolepá udalosť bude predzvesťou novej éry v kultúrnom živote mesta a po slávnostných príhovoroch sa rozozvučia v rámci sviatočného galaprogramu „Árie v hviezdnom svetle“ najkrajšie melódie v podaní slávnych umelcov.
Vstup je na podujatie je zdarma, ale je viazaný registráciou miesta v hodnote 0 eur. Registrovať sa je možné na stránke https://ticket.adamis.sk/esemenyek/adamis-anna-vmk-unnepelyes-atadasa/
Upozorňujeme Vás, že prvých sedem radov je obsadených pre hostí.
Každého srdečne očakávame!

NICSAK, KI LAKIK ITT?!
2026-02-13 19:00 - 22:30 | AA VMK, Templom tér 4, Gúta, Nyitra megye, 94603, Szlovákia
Jövő év februárjában ismét megnyílnak a színháztermi függönyök, és újra élet költözik a kultúrházba!
A hosszú felújítás után nagy örömmel indítjuk újra színházi évadunkat, méghozzá egy igazi közönségkedvenccel: a Bánfalvy Stúdió bemutatja „Nicsak, ki lakik itt?!” című vígjátékát.

MICHAEL COONEY
NICSAK, KI LAKIK ITT?!
(téboly két részben)
FŐBB SZEREPEKBEN: Varga Izabella, Hujber Ferenc, Ganxsta Zolee,
Sándor Péter, Bugár Anna
Épp ésszel felfoghatatlan: egy londoni magyarnak elege lett az ingyen
pénzből!
Szűcs Róbertnek bejött az élet, megvolt mindene: munkanélküli segély,
öregségi nyugdíj, táppénz, családi pótlék, rokkantsági járandóság és
természetesen ingyen tehéntej. Nem beszélve a szoptatós melltartós
bizniszről, ami a felesége féltékenységét is felkelti
A lebukástól tartva úgy dönt a jogosulatlan támogatásoktól válna meg
szívesebben, mintsem a feleségétől vagy a szabadságától.
Azonban a segélyektől megszabadulni nem is olyan könnyű!
Téboly két részben, a Bánfalvy Stúdió legújabb vígjátéka, amellyel megnyitjuk a színházi előadások sorát az újonnan felújított kultúrház színháztermében.
SZEREPOSZTÁS
Linda Szűcs-Swan – Varga Iza/Kondákor Zsófia
Szűcs Róbert – Hujber Ferenc
Pawel Duda – Harmath Imre/Gombás Ádám
Mr. George Jenkins – Gombás Ádám/Kiss Zoli/Csányi Dávid
Gyurka – Ganxsta Zolee
Sally Chessington – Bugár Anna/Kondákor Zsófia
Dr. Chapman – Sándor Péter/Hajdu Levente
Mr. Fortbright – Imre István/Csányi Dávid
Miss Cowper – György Orsolya
Magdalena Szmrczyk – Stelczer Timi
Jegyár: 19,-EUR

Jegyek online: https://ticket.adamis.sk/esemenyek/nicsak-ki-lakik-itt/

FONTOS INFORMÁCIÓ
Amíg a munkálatok tartanak, személyesen a Mini Flóra virágüzletben tudjátok megvásárolni a belépőket, ahol az első három sorból választhattok.

Legyetek ott, amikor újra felgördül a függöny!
Nagy szeretettel várunk mindenkit!

Digitális nindzsa - Aranyosi Péter önálló estje
2026-02-27 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Aranyosi Péter az Esti Showder dizájncenter-felelőséből lett napjainkra, az ország egyik legnépszerűbb stand up comedy humoristája. A Rádiókabaré egykori mindenese, a komolytalan családapa beszélt már nekünk a „Négybetűs szavakról” és megmutatta, milyen is a „Borsodi Homályos”. Bevezetett bennünket a „Mesteremberek” világába, és elkísérhettük őt a „Covid maszktól ársapkáig” is. Péter legújabb önálló estjében közéleti kérdéseket boncolgatva elmeséli, hogyan is boldogul egy magafajta ötvenes a felgyorsult, közösségi oldalakkal és PIN kódokkal átszőtt digitális világunkban.
ONLINE jegyvásárlás: https://ticket.adamis.sk/esemenyek/a-digitalis-nindzsa-aranyosi-peter/
Jegyár: 18,-EUR
Személyes jegyvásárlásra csak a február 8.-i ünnepélyes újranyitást követően lesz lehetőség!

Nőnapi Gála - A III. Királyok
2026-03-05 19:00 - 20:30 | AA VMK, Templom tér 4, Gúta, Nyitra megye, 94603, Szlovákia
Egy este, amely a hölgyekről szól.Nőnapi gála kiváló művészekkel, felejthetetlen dallamokkal és ünnepi hangulattal az ADAMIS ANNA Városi Művelődési Központban.Lepje meg magát, vagy ajándékozzon élményt!
FONTOS INFORMÁCIÓ!Személyes jegyvásárlásra csak a február 8-i újranyitást követően lesz lehetőség.Addig a jegyek KIZÁRÓLAG ONLINE érhetők el!
Jegyár: 15,- EUR
Jegyek ONLINE: https://ticket.adamis.sk/esemenyek/nonapi-gala-a-iii-kiralyok/

Kormos Anett - A nőknek nincs humora
2026-03-13 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
A nő relatív lény, nem önmagához képest határozzák meg, hanem a férfihoz képest. A nő az, amivé a férfi ítélete teszi.” – a gondolat 1949-ben került feljegyzésre, de nyilvánvalóan ősidőkből ered, és ma is szokás még e karóhoz kötni az ebet. Épp ezért, ha az az ítélet születik, hogy nekünk nőknek nincs humorunk, akkor nincs. És kész.
Értelmi képességeinket többnyire a hajszínük tartja mélyen a férfiaké alatt (meg az, hogy képtelenek vagyunk felfogni a les szabályt), menetrendszerűen nyafogunk egy prosztatavizsgálat gyötrelmei mellett eltörpülő szülés miatt, munkának hazudjuk a háztartásvezetést, évekre megsértődünk, ha felhívják figyelmünket az esetleges plusz kilóinkra, alkalmatlanok vagyunk az autóvezetésre, és hajlamosak vagyunk hisztizni az olyan kis apróságok miatt, mint hogy kevesebbet keresünk vagy mondjuk kicsit letipitapiznak minket a metrón.
Mert ha lenne humorunk…talán mindezek dacára elviselhető lenne az élet velünk…de hát nincs… Na, ezen fogunk együtt sírni…sírnunk szabad…úgy tudom.
Jegyár: 15,-EUR
ONLINE jegyvásárlás: https://ticket.adamis.sk/esemenyek/kormos-anett-a-noknek-nincs-humora/
FIGYELEM!!!
Személyes jegyvásárlásra február 8.-a után, az újranyitást követően lesz lehetőség.

Jövőre veled, ugyanitt 2.
2026-04-12 17:00 - 20:00 | AA VMK, Templom tér 4, Gúta, Nyitra megye, 94603, Szlovákia
A legenda folytatódik
Ki emlékszik még arra az estére, amikor 2024 januárjában először találkoztunk Dorisszal és George-dzsal az AA VMK színháztermében?
A történet 2026. áprilisában tovább folytatódik…
Doris és George huszonöt éve találkoznak évente egyszer – titokban, megmagyarázhatatlanul, mégis elszakíthatatlanul.
Vajon mit keresnek egymásban?
És mit találnak meg újra és újra?
Lélekmelengető, bájos és végtelenül humoros előadás, kiváló alkotókkal.
Szereplők:
Doris – Kovács Lotti
George – Türei Márk
Rendező:
Körtvélyessy Zsolt
(Jászai Mari-díjas, Érdemes és Kiváló Művész)
Jegyár: 14,-EUR
Jegyvásárlás ONLINE: https://ticket.adamis.sk/esemenyek/jovore-veled-ugyanitt-2/
Személyes jegyvásárlásra csak a február 8.-i ünnepélyes újranyitást követően lesz lehetőség!
